KÜLÜGYMINISZTÉRIUM

Közdiplomáciai, Kulturális és Tudományos Főosztály

A10/5090

A Külügyminisztérium Közdiplomáciai, Kulturális és Tudományos Főosztálya üdvözli a Bukarestben akkreditált diplomáciai képviseleteket és van szerencséje bejelentenie ösztöndíj programját, amelyet a 288/1993-as Kormányhatározat alapján a 2017-2018-as egyetemi évre nyújt a román állam a külföldi állampolgároknak.

Mellékelve küldjük a programmal kapcsolatos dokumentumokat, amelyek a következők:

1. A 288/1993-as Kormányhatározat alapján a román állam által a 2017-2018-as egyetemi évre a külföldi állampolgároknak nyújtott ösztöndíjak programjának módszertana.
2. Az ösztöndíj-program naptára (2017-2018). *1. melléklet*
3. A beiratkozási kérelem formanyomtatványa, melyet Románia Külügyminisztériuma adott ki. *2. melléklet*
4. Az Oktatási, és Tudományos Kutatási Minisztérium által kiadott, és a tanulmányokra való befogadásról szóló levél kibocsátására vonatkozó kérelem formanyomtatványa.
5. Információk a programról. *3. melléklet*
6. A romániai állami egyetemek listája. *4. melléklet*
7. A dosszié sorrendje.

A Külügyminisztérium Közdiplomáciai, Kulturális és Tudományos Főosztálya kéri a diplomáciai képviseleteket, hogy jelezzék és magyarázzák el a tartózkodási ország osztályozási rendszerét.

A Külügyminisztérium Közdiplomáciai, Kulturális és Tudományos Főosztálya kéri a diplomáciai képviseleteket, hogy a pályázók dossziéi kerüljenek leadásra eredeti változatban a Külügyminisztérium Közdiplomáciai, Kulturális és Tudományos Főosztályánál **2017. március 20-ig**. Megjegyezzük, hogy a hiányos dossziék nem vesznek részt a pályázaton.

**A Külügyminisztérium Közdiplomáciai, Kulturális és Tudományos Főosztálya kéri a képviseleteket, hogy a dossziék kiválasztásakor vegyék figyelembe a következő elbírálási feltételeket: tanulmányi eredmények, egy nemzetközi szinten használatos nyelv ismerete, és a pályázók kérésének függvényében, a módszertanba foglalt prioritás-számba menő területeket, melyek: politikai és közigazgatási tudományok, oktatási tudományok, román kultúra és civilizáció, újságírás, technikai, kőolajjal és gázzal kapcsolatos tanulmányok, agrártudományok, állatgyógyászat, építészet, művészetek.**

A Külügyminisztérium Közdiplomáciai, Kulturális és Tudományos Főosztályának van szerencséje tájékoztatni arról, hogy **2016. december 20-ától** a KÜM honlapján a *Tanulmányok Romániában* menüpont alatt megtalálható lesz a módszertan egyszerűsített változata román, angol és francia nyelven (http://www.mae.ro/node/1794), és a Külügyminisztérium Közdiplomáciai, Kulturális és Tudományos Főosztálya felkéri a tisztelt diplomáciai képviseleteket, hogy ezt tegyék közzé.

A Külügyminisztérium - Közdiplomáciai, Kulturális és Tudományos Főosztálya ez alkalmat is megragadja, hogy mély nagyrabecsüléséről biztosítsa a Bukarestben akkreditált diplomáciai képviseleteket.

Bukarest, 2016. december 16.

**Minden Bukarestben akkreditált diplomáciai képviseletnek**

**a városon belül**